Kvótastaða skipa og báta sem skráð eru á Vesturlandi Akranestogarinn Höfrungur III AK er með mestan kvóta þeirra fiskiskipa og báta , sem skráð eru á Vesturlandi á nýbyrjuðu fiskveiðiári , eða tæp 4.300 þorskígildistonn . Næstmestan kvóta hefur togarinn Sturlaugur Böðvarsson AK , rúm 3.300 þorskígildistonn og þriðja kvótahæsta skipið , sem skráð er á Vesturlandi , er línuskipið Tjaldur SH frá Rifi með tæp 3.300 þorskígildistonn . Þá kemur togarinn Helga María AK með rúm 3.200 þorskígildistonn og í fimmta sæti er togarinn Hringur SH frá Grundarfirði með tæp 1.900 þorskígildistonn . Í töflu í Skessuhorni vikunnar sem kom út í dag má sjá úthlutun fiksveiðiheimilda til skipa og báta sem skráð eru með heimahöfn á Vesturlandi .